ΓΡΑΠΤΗ ΕΡΩΤΗΣΗ E-0212/01

υποβολή: Catherine Stihler (PSE) προς την Επιτροπή

(2 Φεβρουαρίου 2001)

Θέμα: Κοινή Αλιευτική Πολιτική και Πολυμερείς Περιβαλλοντικές Συμφωνίες

Η ΕΕ δεσμεύεται από σειρά διεθνών και κοινοτικών περιβαλλοντικώνποχρεώσεων, περιλαμβανομένης και της Σύμβασης για τη Βιοποικιλότητα, της Συνθήκης του Άμστερνταμ, της οδηγίας για τους οικοτόπους και της Συμφωνίας του ΟΗΕ για τα Ιχθυαποθέματα. Με ποιον τρόπο σκοπεύει η Επιτροπή να διασφαλίσει πως αυτές οι δεσμεύσεις θα ενσωματωθούν στην Κοινή Αλιευτική Πολιτική μετά το 2002;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0172/01 και E-0212/01

(12 Μαρτίου 2001)

Οι δεσμεύσεις τις οποίες αναφέρει το Αξιότιμο Μέλος του Κοινοβουλίου έχουν ήδη σταδιακά ενσωματωθεί στην ισχύουσα Κοινή Αλιευτική Πολιτική.

Πρώτον, όσον αφορά τα δύο πρώτα θέματα της ερώτησης, η Επιτροπή επιθυμεί να επιστήσει την προσοχή του Αξιότιμου Μέλους του Κοινοβουλίου σε μερικά πρόσφατα ή επικείμενα έγγραφα πολιτικής που περιγράφουν τους επιχειρησιακούς όρους εφαρμογής των εν λόγω δεσμεύσεων, όπως:

- την ανακοίνωση για τη στρατηγική βιοποικιλότητας(1), την οποία θα ακολουθήσουν τομεακά σχέδια δράσης για την βιοποικιλότητα, συμπεριλαμβανομένης της αλιείας (αναμένεται τον Μάρτιο 2001),

- την ανακοίνωση για τη διαχείριση της αλιείας για τη διατήρηση της φύσης στο θαλάσσιο περιβάλλον(2), την οποία θα ακολουθήσει ανακοίνωση σχετικά με τα στοιχεία στρατηγικής για την ενσωμάτωση των απαιτήσεων της προστασίας του περιβάλλοντος στην Κοινή Αλιευτική Πολιτική (αναμένεται τον Μάρτιο 2001).

Δεύτερον, όσον αφορά την οδηγία για τα ενδιαιτήματα(3) η Επιτροπή χρησιμοποιεί όλα τα μέσα που διαθέτει, συμπεριλαμβανομένων και των οικονομικής φύσεως μέσων, για να διασφαλίσει την πλήρη εφαρμογή της στο θαλάσσιο περιβάλλον.

Επιπλέον, η πρόταση της Επιτροπής για το 6o πρόγραμμα δράσης για το περιβάλλον(4), στο άρθρο 5, σημείο 5, εισηγείται, προώθηση μεγαλύτερης ενσωμάτωσης των περιβαλλοντικών πτυχών στην Κοινή Αλιευτική Πολιτική με την ευκαιρία της ανασκόπησής της το 2002 και στο σημείο 7, μία θεματική στρατηγική για την προστασία του θαλάσσιου περιβάλλοντος. Η εφαρμογή σχετικών διεθνών και κοινοτικών περιβαλλοντικών δεσμεύσεων θα αποτελέσουν σημαντικά θέματα προς εξέταση στο εν λόγω πλαίσιο.

Τέλος, παρόλο που η επικύρωση από τα Ηνωμένα Έθνη της συμφωνίας για τα αλληλεπικαλυπτόμενα αποθέματα ψαριών και τα ιδιαιτέρως μεταναστευτικά είδη εξακολουθεί να εκκρεμεί, η Επιτροπή με το να προτείνει κοινοτική νομοθεσία έχει ήδη λάβειπόψη της τις αρχές που εμπεριέχονται στη συμφωνία των Ηνωμένων Εθνών. Επιπλέον, η Επιτροπή προτείνει επίσης εφαρμογή των μέτρων διαχείρισης που εγκρίθηκαν από τις περιφερειακές οργανώσεις αλιείας στο πλαίσιο της εν λόγω συμφωνίας.

Η Επιτροπή σκοπεύει να συνεχίσει τη διαδικασία αυτή με αποτελεσματικότερο τρόπο βάσει μιας ενισχυμένης Κοινής Αλιευτικής Πολιτικής. Πρόθεση της Επιτροπής είναι να ληφθεί πλήρωςπόψη στην επικείμενη μεταρρύθμιση της Κοινής Αλιευτικής Πολιτικής η ανάγκη να αντιμετωπισθούν αποτελεσματικότερα τα θέματα που αφορούν τη διατήρηση της αλιείας και του περιβάλλοντος.

(1) COM(98)42.

(2) COM(1999)363.

(3) Οδηγία 92/43/ΕΟΚ, ΕΕ L 206 της 22.7.1992.

(4) COM(2001)31 τελικό.